નવી દિલ્હીઃ ગુજરાતનાે ૨૨ વર્ષીય ફાસ્ટ બોલર જસપ્રીત બૂમરાહ પોતાની અનોખી બોલિંગ એક્શનને કારણે ઓસ્ટ્રેલિયામાં રાતોરાત ચમકમાં આવી ગયો છે અને તેને ભારતનો ‘લસિથ મલિંગા’ જાહેર કરી દેવામાં આવ્યો છે. શ્રીલંકાનો ફાસ્ટ બોલર મલિંગા પોતાની સાઇડ આર્મ એક્શનને કારણે દુનિયાભરમાં જાણીતો છે. બૂમરાહની સાઇડ આર્મ એક્શન પણ કેટલીક હદે મલિંગાને મળતી આવે છે. ગુજરાતના આ ફાસ્ટ બોલરે ઓસ્ટ્રેલિયા સામેની ટી-૨૦ શ્રેણીની મેચોમાં પોતાની એક્શન અને વિકેટ ઝડપવાની ક્ષમતાથી ક્રિકેટ પંડિતોનું ધ્યાન પોતાની તરફ આકર્ષિત કર્યું છે.